Atōm to je nojmniyjszy skłodnik materyje, kerygo niy idzie potajlować metodōma chymicznymi. Atōm je zbudowany ze jōndra a ôbtaczajōncych go elektrōnōw. Jōndro je zbudowane ze nuklyjōnōw: protōnōw na nyjutrōnōw. We kożdym ôbojyntnym atōmie protōnōw a elektrōnōw je tela samo; kej jejich liczba je roztomajto, taki atōm mianuje sie jōnym. Zorta elymyntu chymicznygo ôkryślo sie podug liczby protonōw we jōndrze. Atōmy ô jednakij liczbie protonōw, nale rōżnyj nyjutrōnōw, mianuje sie izotopōma elymyntu chymicznygo. Wielgość atōmōw to ōng. 10−10 myjtra, nale niy mo to gynau ôkreślōne skiż jejich kwantowości. Jejich masa zależniy ôd masy atomowyj je ôd 10−27 do 10−25 kilograma.